Държавен вестник, бр. 72, 2018 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  72
ПРАВИЛНИК
за прилагане на Закона за държавните помощи
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се определят 
редът и условията за прилагане на Закона 
за държавните помощи, наричан по-нататък 
„закона“. 
Чл. 2. (1) При определяне на целите и 
разработване на съдържанието, параметрите 
и механизмите за предоставяне и контрол на 
помощите по чл. 13, ал. 1 от закона админи-
страторите на помощ оформят планираните 
мерки така, че да съдържат най-малко ин-
формация за:
1. правното основание на мярката; 
2. описание на целите на мярката и обо-
сновка за избора на режим по държавните 
помощи или минималните помощи;
3. условията за кандидатстване, предос-
тавяне и изпълнение по съответната мярка; 
4. допустимите и недопустимите дейности, 
разходи, получатели и партньори; 
5. начина и информационните източници, 
чрез които се контролира наличието и изпъл-
нението на условията, имащи отношение към 
държавните помощи/минималните помощи;
6. акта, с който се предоставя помощта;
7. размера на помощта в стойностно и 
процентно изражение; 
8. източника на финансиране. 
(2) Разработването на съдържанието, па-
раметрите и механизмите за предоставяне и 
контрол за помощите в областта на земеделие-
то, развитието на селските райони, горското и 
ловното стопанство и рибарството се извършва 
от министъра на земеделието, храните и горите 
съобразно отраслови правила за държавните 
помощи и актовете на Европейския съюз за 
съответните сектори. 
(3) Министърът на земеделието, храните и 
горите определя администратор на държавна 
помощ или на минимална помощ в областта на 
земеделието, развитието на селските райони, 
горското и ловното стопанство и рибарството в 
комплекта документи по схемата за помощ или 
чрез заповед. Когато помощта се предоставя 
чрез приемане или издаване на нормативен 
акт от компетентен орган, в него се определя 
и съответният администратор на помощ.
Г л а в а  в т о р а
РЕД, ФОРМА, СЪДЪРЖАНИЕ И НАЧИНИ 
ЗА ИЗГОТВЯНЕ И ПРЕДСТАВЯНЕ НА ПЛА-
НОВЕ ЗА ОЦЕНКА НА ВЪЗДЕЙСТВИЕТО 
И НА ОЦЕНЪЧНИ ДОКЛАДИ
Чл. 3. (1) Оценка на въздействието на 
схеми за държавна помощ извън областта на 
земеделието, развитието на селските райони, 
горското и ловното стопанство и рибарството 
се извършва за мерки:
1. попадащи в обхвата на чл. 1, параграф 2,  
буква „а“ от Регламент (ЕО) № 651/2014 на 
Комисията от 2014 г. за обявяване на някои 
категории помощи за съвместими с вътрешния 
пазар в приложение на членове 107 и 108 от 
Договора (ОВ, L 187 от 2014 г.), наричан по-
нататък „Регламент (ЕС) № 651 от 2014 г.“;
2. предвиждащи предоставяне на държавни 
помощи, за които се изисква уведомление 
пред Европейската комисия, съобразно акт 
на Европейския съюз, въз основа на които е 
необходимо извършването на оценка;
3. за които е поискано извършването на 
оценка от орган на Европейския съюз.
(2) План за оценка на въздействие на схема 
за държавна помощ в областта на земеделието, 
развитието на селските райони, горското и 
ловното стопанство и рибарството се извършва 
за мярка:
1. попадаща в обхвата на чл. 1, параграф 4,  
буква „а“ от Регламент (ЕС) № 702/2014 на 
Комисията от 2014 г. относно деклариране 
на някои категории помощи в секторите на 
селското и горското стопанство и в селските 
райони за съвместими с вътрешния пазар в 
приложение на членове 107 и 108 от Договора 
за функционирането на Европейския съюз 
и за отмяна на Регламент (ЕС) № 1857/2006 
на Комисията (ОВ, L 193 от 2014 г.), наричан 
по-нататък „Регламент (ЕС) № 702 от 2014 г.“;
2. която е предмет на уведомление и под-
лежи на оценка, когато е предвидено изрично 
в акт на Европейската комисия или на друг 
орган на Европейския съюз. 
(3) План и доклад за оценка на въздейст-
вието по чл. 8, ал. 2, т. 2 и чл. 13, ал. 2 от 
закона се изготвят съобразно действащата 
Обща методика за оценка на държавната 
помощ, одобрена от Европейската комисия.
(4) Отговорен за представянето на план и 
доклад за оценка и за извършване на оценката 
е администраторът на помощ. 
(5) Схемите за помощ по ал. 1, т. 1 се 
прилагат за срок до 6 месеца от датата на 
влизането им в сила. Срокът на прилагане 
може да бъде удължен, когато Европейската 
комисия одобри плана за оценка на схемата. 
В случай че Европейската комисия не одобри 
плана за оценка на схемите в срок 6 месеца 
от датата на влизането им в сила, админи-
страторът на помощ преустановява действието 
на схемите по ал. 1, т. 1 до одобрението на 
плана или ги изменя. 
(6) За схеми за помощ по ал. 1, т. 2 към 
момента на съгласуване на уведомлението по 
чл. 22 или на намерението по чл. 27 от закона 
се представя и план за оценка. 
(7) Предоставянето на план и на доклад за 
оценка на въздействието пред Европейската 
комисия се извършва от администратора на 
помощ чрез министъра на финансите и По-
стоянното представителство на Република